**ส่วนที่ 1**

1. **บทนำ**

แผนการดำเนินงานขององค์กรปกครองส่วนท้องถิ่นเป็นแผนที่แสดงถึงรายละเอียดโครงการพัฒนาท้องถิ่นและ กิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น โดยมีจุดมุ่งหมายเพื่อแสดง ถึงความสัมพันธ์กับการพัฒนาท้องถิ่นที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครอง ส่วนท้องถิ่นในเขตจังหวัด ยุทธศาสตร์การพัฒนาขององค์กรปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่าง ๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ขององค์กรปกครองส่วน ท้องถิ่น ประจำปีงบประมาณนั้น เพื่อใช้เป็นแนวทางในการดำเนินงานในปีงบประมาณขององค์กรปกครองส่วนท้องถิ่น ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับ หน่วยงานราชการ รัฐวิสาหกิจ และหน่วยงานภายในอันได้แก่ สำนัก กอง ส่วน ฝ่ายต่างๆ ขององค์กรปกครองส่วนท้องถิ่น ในแผนการดำเนินงานไว้อย่างชัดเจน

แผนการดำเนินงาน จะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงาน ขององค์กรปกครองส่วนท้องถิ่นให้เป็นไปอย่างเหมาะสม และมีประสิทธิภาพ แผนการดำเนินงานนำมาจากงบประมาณรายจ่ายขององค์กรปกครองส่วนท้องถิ่นที่ปรากฏใน แผนพัฒนาท้องถิ่นซึ่งได้นำมาจัดทำเป็นงบประมาณรายจ่ายประจำปีรวมถึงงบประมาณรายจ่ายเพิ่มเติม การใช้ จ่ายเงินสะสม เงินอุดหนุนเฉพาะกิจ และการโอนการแก้ไขเปลี่ยนแปลงคำชี้แจงงบประมาณด้วย

หนังสือกระทรวงมหาดไทยที่กำหนดแนวทางการจัดทำแผนการดำเนินงานขององค์กรปกครองส่วนท้องถิ่นไว้ให้ยกเลิกทั้งหมด (ยกเว้นหนังสือกระทรวงมหาดไทยที่ มท 0810.3/ว 6086 ลงวันที่ 19 สิงหาคม 2565 และหนังสือกระทรวงมหาดไทยที่ มท 0810.3/ว 1239 ลงวันที่ 21 กุมภาพันธ์ 2565) และให้ใช้แนวทางการจัดทำแผนการดำเนินงานขององค์กรปกครองส่วนท้องถิ่นฉบับนี้แทน

**2. ความหมายสำคัญ**

1 “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงถึง รายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

2 “แผนการดำเนินงาน”เป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานขององค์กรปกครองส่วนท้องถิ่นให้เป็นไปอย่างเหมาะสม และมีประสิทธิภาพ

3 “แผนการดำเนินงาน” ประกอบด้วย แผนการดำเนินงานประจำปีแผนการดำเนินงานเพิ่มเติม และแผนการดำเนินงานที่แก้ไขหรือการแก้ไขแผนการดำเนินงาน

4 “การจัดทำแผนการดำเนินงาน” มีขั้นตอนการดำเนินการโดยคณะกรรมการสนับสนุนการจัดทำแผนพัฒนาท้องถิ่นมีหน้าที่ในการดำเนินการยกร่างแผนการดำเนินงานประจำปี และคณะกรรมการพัฒนาท้องถิ่นมีหน้าที่ใน การพิจารณาร่างแผนการดำเนินงานประจำปีโดยในทางปฏิบัติให้เป็นหน้าที่ของสำนัก กอง ส่วน ฝ่ายต่าง ๆ ที่ต้องดำเนินการยกร่างการจัดทำแผนการดำเนินงานตามที่กำหนดไว้

5 “การเพิ่มเติมแผนการดำเนินงาน” และ“การแก้ไขแผนการดำเนินงาน” เป็นอำนาจของผู้บริหารท้องถิ่น ไม่ต้องจัดทำเป็นขั้นตอนการดำเนินการ

6 “แผนการดำเนินงานขององค์กรปกครองส่วนท้องถิ่น” หรือ “แผนการดำเนินงานประจำปี” หรือ “แผนการ ดำเนินงานประจำปีงบประมาณ”เป็นแผนที่แสดงถึงรายละเอียดแผนงาน โครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น โดยมีจุดมุ่งหมายเพื่อแสดงถึงรายละเอียดของแผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ขององค์กรปกครองส่วน ท้องถิ่น ประจำปีงบประมาณนั้น เพื่อใช้เป็นแนวทางในการดำเนินงานในปีงบประมาณขององค์กรปกครองส่วนท้องถิ่นได้มีความ ชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับ หน่วยงานและจำแนกรายละเอียดต่างๆ ของแผนงาน โครงการพัฒนาท้องถิ่น กิจกรรม งานต่าง ๆรวมถึงครุภัณฑ์หรือวัสดุ ที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นในแผนการดำเนินงานไว้อย่างชัดเจน

7 การจัดทำแผนการดำเนินงานประจำปี การจัดทำแผนการดำเนินงานเพิ่มเติม หรือการแก้ไขแผนการดำเนินงาน เป็นหน้าที่ของสำนัก กอง ส่วน ฝ่ายต่างๆ ที่รับผิดชอบโครงการพัฒนาท้องถิ่นที่ปรากฏในแผนพัฒนาท้องถิ่นที่เป็นโครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นที่ปรากฏใน งบประมาณรายจ่ายขององค์กรปกครองส่วนท้องถิ่น

8 การจัดทำแผนการดำเนินงานประจำปี การจัดทำแผนการดำเนินงานเพิ่มเติม หรือการแก้ไขแผนการ ดำเนินงาน ให้สำนัก กอง ส่วน ฝ่ายต่าง ๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าว ตามแบบที่กระทรวงมหาดไทยกำหนด และส่งให้สำนัก กอง ส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่น (สำนักปลัด/กองยุทธศาสตร์และงบประมาณ) ในการนำเสนอให้ผู้บริหารท้องถิ่นประกาศใช้แผนการดำเนินงานดังกล่าว

**3. วัตถุประสงค์แผนการดำเนินงาน**

การจัดทำแผนการดำเนินงานขององค์กรปกครองส่วนท้องถิ่น มีวัตถุประสงค์ ดังนี้

1 เพื่อแสดงถึงรายละเอียดของโครงการพัฒนาท้องถิ่นรวมถึงกิจกรรมงานต่าง ๆ รวมถึงครุภัณฑ์ หรือวัสดุสำหรับการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น

2 เพื่อแสดงถึงรายละเอียดของโครงการพัฒนาท้องถิ่นที่เชื่อมโยงเชิงยุทธศาสตร์ในระดับจังหวัดที่มี การดำเนินการจริงที่ปรากฏในงบประมาณรายจ่ายประจำปีงบประมาณนั้น

3 เพื่อใช้เป็นแนวทางในการดำเนินงานในปีงบประมาณ ให้มีความชัดเจนในการปฏิบัติมากขึ้น

4 เพื่อเป็นเครื่องมือสำคัญให้ผู้บริหารท้องถิ่น ใช้เป็นแนวทางในการพัฒนาท้องถิ่นขององค์กรปกครอง ส่วนท้องถิ่น ให้เป็นตามแผนพัฒนาท้องถิ่นและงบประมาณรายจ่ายตามที่ได้กำหนดและประกาศใช้

**4. ประโยชน์แผนการดำเนินงาน**

ประโยชน์ที่ได้รับของการจัดทำแผนการดำเนินงานขององค์กรปกครองส่วนท้องถิ่น มีดังนี้

1 สามารถดำเนินการ บริหารงบประมาณรายจ่ายได้ตามแผนงาน โครงการพัฒนา กิจกรรมงานต่างๆ รวมถึงครุภัณฑ์หรือวัสดุสำหรับการพัฒนาท้องถิ่นขององค์กรปกครองส่วนท้องถิ่นได้อย่างถูกต้อง ครบถ้วน

2 สามารถดำเนินการบริหารงบประมาณรายจ่ายเป็นไปตามห้วงเวลาที่กำหนดไว้ในแผนการ ดำเนินงานได้อย่างเหมาะสมและเป็นไปตามฐานะการเงินการคลัง

3 ทำให้ทราบว่ามีหน่วยงานราชการหรือรัฐวิสาหกิจใดเข้ามาดำเนินการพัฒนาจริงในพื้นที่องค์กรปกครองส่วนท้องถิ่นซึ่งจะช่วยให้ประหยัดงบประมาณขององค์กรปกครองส่วนท้องถิ่นและไม่เกิดความซ้ำซ้อนในการ พัฒนาพื้นที่

4 ทำให้สำนัก กอง ส่วน ฝ่ายต่างๆ ภายในองค์กรปกครองส่วนท้องถิ่นสามารถประสานการทำงาน บูรณาการการทำงานตามหน้าที่และอำนาจที่กำหนดไว้ได้อย่างมีประสิทธิภาพและเกิดความคุ้มค่าในเชิงบริหาร ราชการท้องถิ่น

5 ทำให้การพัฒนาท้องถิ่นมีความสอดคล้อง เชื่อมโยงกันในระดับจังหวัดเป็นองค์รวม ใน เชิงยุทธศาสตร์ในการบรรลุเป้าหมายการพัฒนาที่ยั่งยืนในเชิงพื้นที่

6 นำไปใช้เป็นแนวทางในการพัฒนาองค์กรปกครองส่วนท้องถิ่นให้เป็นไปตามแผนพัฒนาท้องถิ่น และงบประมาณรายจ่ายตามที่ได้กำหนดไว้ได้อย่างถูกต้อง เกิดประสิทธิภาพและประสิทธิผล

**5. การนำแผนการดำเนินงานไปปฏิบัติ**

แผนการดำเนินงานต้องมีความสอดคล้องกับการดำเนินการตามพระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ. 2560 โดยให้องค์กรปกครองส่วนท้องถิ่นนำแผนการดำเนินงานที่ประกาศใช้แล้วไปปฏิบัติให้ สอดคล้องพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 หากไม่สามารถดำเนินการได้ตามห้วง ระยะเวลาที่กำหนดให้รายงานผู้บริหารท้องถิ่นทราบ และดำเนินการเพิ่มเติมหรือแก้ไขแผนการดำเนินงานแล้วแต่กรณีเพื่อให้ สอดคล้องกับการดำเนินการจัดซื้อจัดจ้างและการบริหารพัสดุขององค์กรปกครองส่วนท้องถิ่น

**6. กฎหมาย ระเบียบที่เกี่ยวข้อง**

กฎหมาย ระเบียบกระทรวงมหาดไทยที่เกี่ยวข้องกับการจัดทำแผนพัฒนาท้องถิ่นเพื่อนำไปสู่การจัดทำงบประมาณรายจ่ายและนำไปจัดทำเป็นแผนการดำเนินงานขององค์กรปกครองส่วนท้องถิ่น มีดังนี้

**6.1 รัฐธรรมนูญแห่งราชอาณาจักรไทย พุทธศักราช 2560**

รัฐธรรมนูญแห่งราชอาณาจักรไทยพุทธศักราช 2560 บัญญัติให้องค์กรปกครองส่วนท้องถิ่น มีหน้าที่และอำนาจดูแลและจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ตามหลักการพัฒนาอย่างยั่งยืน (sustainable) มาตรา 250 องค์กรปกครองส่วนท้องถิ่นมีหน้าที่และอำนาจดูแล และจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่าง ยั่งยืน รวมทั้งส่งเสริมและสนับสนุนการจัดการศึกษาให้แก่ประชาชนในท้องถิ่น ทั้งนี้ ตามที่กฎหมายบัญญัติฯลฯ

**6.2 พระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550**

มาตรา 53/1 ให้จังหวัดจัดทำแผนพัฒนาจังหวัดให้สอดคล้องกับแนวทางการพัฒนาเศรษฐกิจ และสังคมในระดับชาติ และความต้องการของประชาชนในท้องถิ่นในเขตจังหวัด

ในการจัดทำแผนพัฒนาจังหวัดตามวรรคหนึ่ง ให้ผู้ว่าราชการจังหวัดจัดให้มีการประชุม ปรึกษาหารือร่วมกันระหว่างหัวหน้าส่วนราชการที่มีสถานที่ตั้งทำการอยู่ในจังหวัดไม่ว่าจะเป็นราชการบริหารส่วน ภูมิภาคหรือราชการบริหารส่วนกลางและผู้บริหารองค์กรปกครองส่วนท้องถิ่นทั้งหมดในจังหวัด รวมทั้งผู้แทนภาค ประชาสังคมและผู้แทนภาคธุรกิจเอกชน

การจัดทำแผนพัฒนาจังหวัดตามวรรคหนึ่ง จำนวนและวิธีการสรรหาผู้แทนภาคประชาสังคม และผู้แทน ภาคธุรกิจเอกชนตามวรรคสอง ให้เป็นไปตามหลักเกณฑ์และวิธีการที่กำหนดในพระราชกฤษฎีกา เมื่อประกาศใช้แผนพัฒนาจังหวัดแล้ว การจัดทำแผนพัฒนาท้องถิ่นขององค์กรปกครองส่วน ท้องถิ่นและการดำเนินกิจการของส่วนราชการและหน่วยงานอื่นของรัฐทั้งปวงที่กระทำในพื้นที่จังหวัดต้องสอดคล้อง กับแผนพัฒนาจังหวัดดังกล่าว

**6.3 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542**

มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการ บริการสาธารณะเพื่อประโยชน์ของประชาชนในท้องถิ่นของตนเอง ดังนี้(1) การจัดทำแผนพัฒนาท้องถิ่นของตนเอง (๒) การจัดให้ มีและบำรุงรักษาทางบก ทางน้ำและทางระบายน้ำฯลฯ

มาตรา 17 ภายใต้บังคับมาตรา 16 ให้องค์การบริหารส่วนจังหวัดมีอำนาจและหน้าที่ในการ จัดระบบบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (1) การจัดทำแผนพัฒนาท้องถิ่นของตนเอง และประสานการจัดทำแผนพัฒนาจังหวัดตามระเบียบที่คณะรัฐมนตรีกำหนด (2) การสนับสนุนองค์กรปกครองส่วนท้องถิ่นอื่นในการพัฒนาท้องถิ่น (3) การประสานและให้ความร่วมมือในการปฏิบัติหน้าที่ขององค์กรปกครอง ส่วนท้องถิ่นอื่น ฯลฯ

**6.4 ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง แผนการกระจายอำนาจให้แก่องค์กรปกครองส่วนท้องถิ่น พ.ศ. 2543 ประกาศ ณ วันที่ 2 ธันวาคม พ.ศ.2543** เป็นไป ตามมาตรา 12 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. 2542 ได้กำหนดให้คณะกรรมการการกระจายอำนาจให้แก่องค์กรปกครองส่วนท้องถิ่น มีอำนาจและหน้าที่ จัดทำแผนการกระจายอำนาจให้แก่องค์กรปกครองส่วนท้องถิ่น และแผนปฏิบัติการ และคณะรัฐมนตรีมีมติเห็นชอบ แผนการกระจายอำนาจให้แก่องค์กรปกครองส่วนท้องถิ่น พ.ศ. 2543 เมื่อวันที่ 3 ตุลาคม 2543 และได้รายงาน ต่อรัฐสภาทราบ เพื่อใช้เป็นแผนในการกระจายอำนาจให้แก่องค์กรปกครองส่วนท้องถิ่น การถ่ายโอนภารกิจให้แก่ องค์กรปกครองส่วนท้องถิ่น กำหนดไว้ 6 ด้าน (4) ด้านการวางแผน การส่งเสริมการลงทุนพาณิชยกรรม และการท่องเที่ยว (4.1) การวางแผนพัฒนาท้องถิ่น/(4.2) การพัฒนาเทคโนโลยี/(4.3) การส่งเสริมการลงทุน/(4.4) การพาณิชยกรรม/ (4.5) การพัฒนาอุตสาหกรรม/(4.6) การท่องเที่ยว และประกาศคณะกรรมการการกระจายอำนาจให้แก่องค์กรปกครอง ส่วนท้องถิ่นฉบับต่าง ๆ ฯลฯ

**6.5 พระราชบัญญัติสภาตำบลและองค์การบริหารส่วนตำบล พ.ศ. 2537 (ฉบับที่ 5) พ.ศ. 2546**

**มาตรา 69/1** การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์ สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนา องค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการ ที่กระทรวงมหาดไทยกำหนด

**6.6 พระราชบัญญัติเทศบาล (ฉบับที่ 12) พ.ศ. 2546**

**มาตรา 50** ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล ดังต่อไปนี้ (1) รักษาความสงบเรียบร้อยของประชาชน (2) ให้มีและบำรุงทางบกและทางน้ำ (2/1) รักษาความเป็นระเบียบเรียบร้อย การดูแล การจราจร และส่งเสริม สนับสนุนหน่วยงานอื่นในการปฏิบัติหน้าที่ดังกล่าว (3) รักษาความสะอาดของถนน หรือทางเดินและที่ สาธารณะ รวมทั้งการกำจัดมูลฝอยและสิ่งปฏิกูล (4) ป้องกันและระงับโรคติดต่อฯลฯ

การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการ บริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาเทศบาล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่กระทรวงมหาดไทยกำหนด

**6.7 พระราชบัญญัติวิธีการงบประมาณ พ.ศ. 2561**

**มาตรา 4** ในพระราชบัญญัตินี้“หน่วยรับงบประมาณ” หมายความว่า หน่วยงานของรัฐที่ขอรับหรือได้รับจัดสรรงบประมาณรายจ่าย และให้หมายความรวมถึงสภากาชาดไทยด้วย“หน่วยงานของรัฐ” หมายความว่า (1) ส่วนราชการ(2) รัฐวิสาหกิจ (3) หน่วยงานของรัฐสภา ศาลยุติธรรม ศาลปกครอง ศาลรัฐธรรมนูญ องค์กรอิสระตามรัฐธรรมนูญ และองค์กร อัยการ(4) องค์การมหาชน (5) ทุนหมุนเวียนที่มีฐานะเป็นนิติบุคคล (6) องค์กรปกครองส่วนท้องถิ่น (7) หน่วยงานอื่นของรัฐ ตามที่กฎหมายกำหนด

**มาตรา 29** การขอตั้งงบประมาณรายจ่ายเพื่อสนับสนุนองค์กรปกครองส่วนท้องถิ่นเป็นเงินอุดหนุน สำหรับการดำเนินการโดยทั่วไปหรือสำหรับการดำเนินการในเรื่องใดเรื่องหนึ่งเป็นการเฉพาะ ให้องค์กรปกครองส่วนท้องถิ่นยื่น คำขอตั้งงบประมาณรายจ่ายต่อรัฐมนตรีว่าการกระทรวงมหาดไทยเพื่อเสนอต่อผู้อำนวยการสำนักงบประมาณทั้งนี้ ตามหลักเกณฑ์ วิธีการ และระยะเวลาที่ผู้อำนวยการสำนักงบประมาณกำหนด

การจัดสรรงบประมาณเป็นเงินอุดหนุนสำหรับการดำเนินการโดยทั่วไปขององค์กรปกครองส่วน ท้องถิ่นให้สำนักงบประมาณพิจารณาจัดสรรงบประมาณให้สอดคล้องกับกฎหมายว่าด้วยการกำหนดแผนและ ขั้นตอนการกระจายอำนาจให้แก่องค์กรปกครองส่วนท้องถิ่น

**6.8 พระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. 2565**

**มาตรา 7** การบริหารงานเชิงพื้นที่แบบบูรณาการ ต้องเป็นไปตามหลักการพัฒนาอย่างยั่งยืนเพื่อความผาสุกของประชาชนในพื้นที่ทั้งในระยะสั้นและระยะยาว การอำนวยความสะดวกและตอบสนองความต้องการ ของประชาชนในพื้นที่ โดยสอดคล้องกับหลักการ ดังต่อไปนี้ (4) การส่งเสริมและดำเนินการให้เกิดความร่วมมืออย่างจริงใจ ระหว่างภาครัฐ องค์กรปกครองส่วนท้องถิ่น ภาคประชาสังคม และภาคธุรกิจเอกชนในจังหวัดฯลฯ

**มาตรา 14** คณะกรรมการบริหารงานจังหวัดแบบบูรณาการ (ก.บ.จ.) มีหน้าที่และอำนาจ ดังต่อไปนี้ (1) วางแนวทางปฏิบัติและอำนวยการให้การบริหารงานแบบบูรณาการในจังหวัดเป็นไปตามหลักการตามมาตรา 7 นโยบาย และระบบที่ ก.น.บ. กำหนด (3) กำกับดูแลให้แผนพัฒนาท้องถิ่นในเขตจังหวัด และการดำเนินงานขององค์กรปกครองส่วน ท้องถิ่นตามแผนดังกล่าวสอดคล้องกับแผนพัฒนาจังหวัด และแผนพัฒนากลุ่มจังหวัด และเป้าหมายและแนวทางการพัฒนาภาค (4) ส่งเสริมและประสานความร่วมมือการพัฒนาให้เป็นไปตามแผนพัฒนาจังหวัดอย่างยั่งยืนระหว่างภาครัฐ องค์กรปกครองส่วนท้องถิ่น ภาคประชาสังคม และภาคธุรกิจเอกชน เพื่อสร้างบรรยากาศให้เอื้ออำนวยต่อการลงทุนและพัฒนาเศรษฐกิจและ สังคมของจังหวัดฯลฯ

**มาตรา 17** เพื่อให้การบริหารงานในจังหวัดและกลุ่มจังหวัดเกิดการบูรณาการอย่างแท้จริงให้ผู้ว่าราชการจังหวัดปฏิบัติดังต่อไปนี้ (๒) ประสานเชื่อมโยงและกำกับให้ส่วนราชการ หน่วยงานอื่นของรัฐองค์กรปกครองส่วนท้องถิ่น ภาคประชาสังคม และภาคธุรกิจเอกชน ดำเนินการตามแผนพัฒนาจังหวัดแผนพัฒนากลุ่มจังหวัดแผนปฏิบัติ ราชการประจำปีของจังหวัด และแผนปฏิบัติราชการประจำปีของกลุ่มจังหวัดให้บรรลุผลสัมฤทธิ์ (๔) กำกับดูแลให้องค์กรปกครองส่วนท้องถิ่นทำคำของบประมาณและบริหารงบประมาณขององค์กรปกครองส่วนท้องถิ่นให้เป็นไปตามแผนพัฒนา จังหวัดแผนพัฒนากลุ่มจังหวัดแผนปฏิบัติราชการประจำปีของจังหวัดและแผนปฏิบัติราชการประจำปีของกลุ่มจังหวัด

**มาตรา 25** เมื่อแผนพัฒนาจังหวัดประกาศใช้แล้ว ให้ผู้ว่าราชการจังหวัดแจ้งแผนพัฒนาจังหวัด ต่อส่วนราชการ รัฐวิสาหกิจ องค์กรปกครองส่วนท้องถิ่น องค์การมหาชน และหน่วยงานอื่นของรัฐบรรดาที่มีสถานที่ ตั้งอยู่ในจังหวัด หรือที่มีโครงการที่จะดำเนินงานในพื้นที่จังหวัด เพื่อให้ดำเนินการจัดทำแผนปฏิบัติราชการประจำปี ของส่วนราชการหรือแผนปฏิบัติงานประจำปีของหน่วยงานดังกล่าว แล้วแต่กรณี ให้สอดคล้องกับแผนพัฒนาจังหวัด การจัดทำแผนปฏิบัติราชการประจำปีของส่วนราชการ หรือแผนปฏิบัติงานประจำปีของหน่วยงานของรัฐในส่วนที่ดำเนินการในพื้นที่จังหวัด แผนพัฒนาท้องถิ่นขององค์กรปกครองส่วนท้องถิ่นและการ ดำเนินกิจการของจังหวัดและหน่วยงานของรัฐที่เกี่ยวข้องต้องสอดคล้องกับแผนพัฒนาจังหวัดดังกล่าว

ให้ผู้ว่าราชการจังหวัดแจ้งแผนพัฒนาจังหวัดให้องค์กรอิสระ ศาล และองค์กรอัยการซึ่งมีสถานที่ ตั้งอยู่ในจังหวัดทราบ

**มาตรา 28** ให้ ก.บ.จ. จัดทำแผนปฏิบัติราชการประจำปีของจังหวัดให้สอดคล้องกับเป้าหมายการ พัฒนาจังหวัดยี่สิบปีตามมาตรา 20 หรือมาตรา 26 และแผนพัฒนาจังหวัด โดยคำนึงถึงการดำเนินงานและความร่วมมือกับกระทรวง ทบวง กรม องค์กรปกครองส่วนท้องถิ่น หน่วยงานอื่นของรัฐ หรือเอกชน ซึ่งอย่างน้อยต้องระบุรายละเอียดของ โครงการสำคัญและโครงการอื่นที่จำเป็นเพื่อแก้ไขปัญหาของจังหวัด เป้าหมายและผลสัมฤทธิ์ของงาน หน่วยงานผู้รับผิดชอบ และงบประมาณที่จะต้องใช้ดำเนินการและต้องระบุให้ชัดเจนว่าโครงการหรืองานใดที่จังหวัดประสงค์จะขอตั้งงบประมาณจาก สำนักงบประมาณโดยตรง ทั้งนี้ ตามหลักเกณฑ์และวิธีการที่ ก.น.บ. กำหนด

เมื่อจัดทำแผนปฏิบัติราชการประจำปีของจังหวัดตามวรรคหนึ่งแล้ว ให้ผู้ว่าราชการจังหวัดจัดส่ง แผนดังกล่าวให้ ก.บ.ก. เพื่อประกอบการจัดทำแผนปฏิบัติราชการประจำปีของกลุ่มจังหวัด

**6.9 พระราชกฤษฎีกาว่าด้วยการหลักเกณฑ์และวิธีการบริหารกิจการบ้านเมืองที่ดี พ.ศ. 2546**

**มาตรา 6** การบริหารกิจการบ้านเมืองที่ดี ได้แก่การบริหารราชการเพื่อบรรลุเป้าหมาย ดังต่อไปนี้ (1) เกิดประโยชน์สุขของประชาชน (2) เกิดผลสัมฤทธิ์ต่อภารกิจของรัฐ (3) มีประสิทธิภาพและเกิดความคุ้มค่าในเชิงภารกิจของรัฐ (4) ไม่มีขั้นตอนการปฏิบัติงานเกินความจำเป็น (5) มีการปรับปรุงภารกิจของส่วนราชการให้ทันต่อสถานการณ์ (6) ประชาชนได้รับการอำนวยความสะดวกและได้รับการตอบสนองความต้องการ (7) มีการประเมินผลการปฏิบัติราชการอย่าง สม่ำเสมอ

**6.10 ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563**

**ข้อ 4** ในระเบียบนี้ “งบประมาณรายจ่าย” หมายความว่า งบประมาณที่สภาท้องถิ่นให้ความเห็นชอบและผู้ว่าราชการจังหวัดหรือนายอำเภอให้ความเห็นชอบหรืออนุมัติ แล้วแต่กรณี ตามที่กำหนดไว้ในกฎหมายว่าด้วยองค์กรปกครองส่วนท้องถิ่นแต่ละรูปแบบ ทั้งนี้ รวมทั้งงบประมาณรายจ่ายเพิ่มเติมและการโอนการแก้ไขเปลี่ยนแปลงคำชี้แจง งบประมาณด้วย

“เงินนอกงบประมาณ” หมายความว่า เงินทั้งปวงที่อยู่ในความรับผิดชอบขององค์กรปกครองส่วนท้องถิ่น นอกจากเงินที่ปรากฏตามงบประมาณรายจ่าย

**ข้อ 22** ให้ใช้แผนพัฒนาขององค์กรปกครองส่วนท้องถิ่นเป็นแนวทางในการจัดทำงบประมาณให้หัวหน้าหน่วยงานจัดทำประมาณการรายรับ และประมาณการรายจ่ายและให้หัวหน้าหน่วยงานคลังรวบรวมรายงานการเงินและสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ

**6.11 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและ การตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561**

**ข้อ 89** องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้ (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือ กิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท ตามระเบียบแล้ว (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น (4) เมื่อได้รับอนุมัติให้ ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำ หนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังของ องค์กรปกครองส่วนท้องถิ่นและเสถียรภาพในระยะยาว

**6.12 ระเบียบกระทรวงมหาดไทยที่เกี่ยวข้องกับแผนพัฒนาท้องถิ่น** เช่น 1) ระเบียบ กระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม 2) ระเบียบกระทรวงมหาดไทยว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ. 2561 3) ระเบียบกระทรวงมหาดไทยว่าด้วยค่าใช้จ่ายในการจัดสวัสดิภาพสัตว์ขององค์กรปกครองส่วนท้องถิ่น พ.ศ. 2562 4) ระเบียบกระทรวงมหาดไทยว่าด้วยการจัดทำแผนและประสาน แผนพัฒนาพื้นที่ในระดับอำเภอและตำบล พ.ศ. 2562 5) ระเบียบกระทรวงมหาดไทยว่าด้วยคณะกรรมการชุมชนของเทศบาล พ.ศ. 2564 และที่แก้ไขเพิ่มเติม 6) ระเบียบกระทรวงมหาดไทยว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ. 2564 และ 7) ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วน ท้องถิ่น พ.ศ. 2566 เป็นต้น

**6.13 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม**

ข้อ 4 ในระเบียบนี้ “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น “คณะกรรมการพัฒนาท้องถิ่น” หมายความว่า คณะกรรมการพัฒนาพัฒนาท้องถิ่นองค์การบริหารส่วนจังหวัดคณะกรรมการพัฒนาท้องถิ่นเทศบาลคณะกรรมการพัฒนาท้องถิ่นเมืองพัทยาคณะกรรมการพัฒนาท้องถิ่นองค์การบริหารส่วนตำบล และคณะกรรมการพัฒนาท้องถิ่นขององค์กรปกครองส่วนท้องถิ่นอื่นที่มีกฎหมายจัดตั้ง “คณะกรรมการสนับสนุนการจัดทำแผนพัฒนาท้องถิ่น” หมายความว่า คณะกรรมการสนับสนุนการจัดทำแผนพัฒนาท้องถิ่นองค์การบริหารส่วนจังหวัด คณะกรรมการสนับสนุนการจัดทำแผนพัฒนาท้องถิ่นเทศบาล คณะกรรมการสนับสนุนการจัดทำแผนพัฒนาท้องถิ่นเมืองพัทยา คณะกรรมการสนับสนุนการจัดทำแผนพัฒนาท้องถิ่นองค์การบริหารส่วนตำบลและคณะกรรมการ สนับสนุนการจัดทำแผนพัฒนาท้องถิ่นขององค์กรปกครองส่วนท้องถิ่นอื่น ที่มีกฎหมายจัดตั้ง

**ข้อ 10** คณะกรรมการพัฒนาท้องถิ่นมีอำนาจหน้าที่ดังนี้ (3) พิจารณาร่างแผนพัฒนาท้องถิ่น และร่างแผนการดำเนินงาน

**ข้อ 26** การจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการดังนี้ (1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กร ปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น (2) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**ข้อ 27** แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้ งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

**7. ขั้นตอนการจัดทำแผนการดำเนินงาน**

การจัดทำแผนการดำเนินงาน ประจำปีงบประมาณ โครงการพัฒนาท้องถิ่น กิจกรรมงานต่างๆ รวมถึงครุภัณฑ์หรือวัสดุขององค์กรปกครองส่วนท้องถิ่น ที่จัดทำบริการสาธารณะหรือกิจกรรมสาธารณะและของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น ให้องค์กรปกครองส่วนท้องถิ่นจัดทำเป็นแผนการดำเนินงานประจำปี เมื่อผู้บริหารท้องถิ่นได้ประกาศใช้งบประมาณรายจ่ายตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 แล้ว แผนการดำเนินงานให้จัดทำให้แล้วเสร็จภายใน 30 วันนับแต่วันที่ประกาศใช้งบประมาณรายจ่ายประจำปี ในการจัดทำแผนการดำเนินงานมีขั้นตอน ดังนี้

“การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น”

**จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิไว้ดังนี้**

คณะกรรมการสนับสนุน จัดทำร่างแผนการดำเนินงาน องค์กรปกครองส่วนจัดทำการแผนพัฒนาท้องถิ่น ท้องถิ่น

คณะกรรมการสนับสนุน รวบรวมโครงการ/กิจกรรม หน่วยงานอื่น

การจัดทำแผนพัฒนาท้องถิ่น

คณะกรรมการสนับสนุน เสนอร่างแผนการดำเนินงาน

การพัฒนาท้องถิ่น

คณะกรรมการพัฒนาท้องถิ่น พิจารณาร่างแผนการดำเนินงาน

คณะกรรมการพัฒนาท้องถิ่น เสนอร่างฯ ต่อผู้บริหารท้องถิ่น

ผู้บริหารท้องถิ่น ผู้บริหารท้องถิ่นประกาศใช้

1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการ

พัฒนาท้องถิ่นขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศ เป็นแผนการดำเนินงาน ทั้งนี้ ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน

3. นอกจากการจัดทำแผนการดำเนินงานที่มาจากการประกาศใช้งบประมาณรายจ่ายประจำปี แล้วการจัดทำแผนการดำเนินงานอาจมาจากการประกาศใช้งบประมาณรายจ่ายเพิ่มเติม งบประมาณจากเงินสะสม เงินอุดหนุนเฉพาะกิจ และการโอนการแก้ไขเปลี่ยนแปลงคำชี้แจงงบประมาณหรือได้รับแจ้งแผนงานและโครงการ จากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

4. การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น ในการขอขยายเวลาการจัดทำแผนการดำเนินงานให้ถือปฏิบัติตามหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565

**การดำเนินการเพื่อจัดทำแผนการดำเนินงาน ประจำปีงบประมาณ**

1. สำนัก กอง ส่วน ฝ่ายต่างๆ ที่รับผิดชอบหรือหน่วยงานรับผิดชอบหลักในแผนพัฒนาท้องถิ่น มีหน้าที่ยกร่างแผนการดำเนินงาน ประจำปีงบประมาณ รวมถึงการเพิ่มเติม การแก้ไขแผนการดำเนินงาน และรวบรวม แผนการดำเนินงานหน่วยงานราชการ รัฐวิสาหกิจที่เป็นหน้าที่และอำนาจหรือเป็นความรับผิดชอบของสำนัก กอง ส่วน ฝ่ายต่างๆ เพื่อจัดส่งให้สำนัก กอง ส่วน ฝ่ายที่รับผิดชอบการจัดทำแผนพัฒนาท้องถิ่น (สำนักปลัด)

2. แนวทางดำเนินการตาม 1 องค์กรปกครองส่วนท้องถิ่นสามารถปรับเปลี่ยนวิธีการได้รวมไปถึง การกำหนดวันต่างๆ แต่ทั้งนี้ต้องให้อยู่ภายในกรอบ 30 วัน และไม่ควรกำหนดวันประชุมคณะกรรมการพัฒนาท้องถิ่นในวัน สุดท้ายของกรอบ 30 วัน

3. กรณีการขอขยายเวลาการจัดทำแผนการดำเนินงานนั้นก็ควรจะต้องเสนอขั้นตอนในการจัดทำ แผนการดำเนินงานที่ขอขยายเวลาด้วย และการขอขยายเวลาแม้ว่าจะเป็นอำนาจของผู้บริหารท้องถิ่นก็ตาม ไม่ควรขยายเวลา เกิน 30 วัน/ครั้ง โดยถือปฏิบัติตามหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565

4. เมื่อองค์กรปกครองส่วนท้องถิ่นประกาศใช้เป็นแผนการดำเนินงาน ประจำปีงบประมาณแล้ว ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้อง ปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองได้ทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

5. การจัดทำแผนการดำเนินงานเพิ่มเติม หรือการเพิ่มเติมแผนการดำเนินงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุขององค์กรปกครองส่วนท้องถิ่น ที่จัดทำบริการสาธารณะหรือกิจกรรมสาธารณะและของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น เมื่อประกาศใช้แผนการดำเนินงาน ประจำปีงบประมาณแล้ว แต่มีโครงการพัฒนาท้องถิ่นยังไม่ได้จัดทำเป็นแผนการดำเนินงานประจำปี ให้องค์กรปกครองส่วนท้องถิ่นจัดทำเป็นแผนการดำเนินงานเพิ่มเติม

**การจัดทำแผนการดำเนินงานเพิ่มเติมให้เป็นอำนาจของผู้บริหารท้องถิ่น**

1. การจัดทำแผนการดำเนินงานเพิ่มเติม เป็นหน้าที่ของสำนักกองส่วน ฝ่ายต่าง ๆ ที่รับผิดชอบโครงการ พัฒนาท้องถิ่น หรือที่เรียกว่าหน่วยงานรับผิดชอบหลักในแผนพัฒนาท้องถิ่นที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นที่ปรากฏในงบประมาณรายจ่าย

2. การจัดทำแผนการดำเนินงานเพิ่มเติม ให้สำนักกองส่วน ฝ่ายต่างๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าว ตามแบบที่กระทรวงมหาดไทยกำหนด และส่งให้สำนัก กองส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอให้ผู้บริหารท้องถิ่นประกาศใช้แผนการดำเนินงานดังกล่าว

3. เมื่อองค์กรปกครองส่วนท้องถิ่นประกาศใช้เป็นแผนการดำเนินงานที่เพิ่มเติมแล้ว ให้ปิดประกาศ แผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้ อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้ง ให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนักกองส่วน ฝ่ายต่างๆ ของตนเองได้ทราบด้วยและลงเว็บไซต์ขององค์กรปกครองส่วน ท้องถิ่นตามหลักการบริหารกิจการบ้านเมืองที่ดี

**การแก้ไขแผนการดำเนินงาน**

1. เมื่อองค์กรปกครองส่วนท้องถิ่นประกาศใช้แผนการดำเนินงานแล้วหากห้วงระยะเวลา ที่กำหนดไว้ไม่สอดคล้องกับการดำเนินงานที่จะเกิดขึ้นจริง หรือแก้ไขข้อความให้เกิดความสมบูรณ์ มีความชัดเจน มากขึ้นให้ผู้บริหารท้องถิ่นมีอำนาจในการแก้ไขแผนการดำเนินงาน และดำเนินการตามแบบที่กระทรวงมหาดไทย กำหนด ตัวอย่างการแก้ไขห้วงระยะเวลาของแผนการดำเนินงาน เช่น เดิมจะดำเนินการในเดือนมกราคม - มีนาคม แก้ไขใหม่เป็นเดือนมีนาคม - พฤษภาคม เป็นต้น

2. การแก้ไขข้อความที่ผิดหรือการเขียนชื่อโครงการพัฒนาท้องถิ่นผิด การลงยุทธศาสตร์ กลยุทธ์ หรือแนวทางการพัฒนา แผนงานผิดหรือคลาดเคลื่อน หรือไม่ได้ลง ไม่แสดงให้เห็นในแผนการดำเนินงานเป็นอำนาจของผู้บริหารท้องถิ่นในการแก้ไขแผนการดำเนินงาน

3. การจัดทำแผนการดำเนินงานที่แก้ไขหรือการแก้ไขแผนการดำเนินงาน ให้สำนัก กอง ส่วน ฝ่ายต่างๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าว ตามแบบที่กระทรวงมหาดไทยกำหนด และส่งให้สำนัก กอง ส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอ ให้ผู้บริหารท้องถิ่นประกาศใช้แผนการดำเนินงาน ดังกล่าว

4. เมื่อองค์กรปกครองส่วนท้องถิ่นประกาศใช้เป็นแผนการดำเนินงานที่แก้ไขแล้ว ให้ปิดประกาศแผนการ ดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนักกองส่วน ฝ่ายต่างๆ ของตนเองได้ทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการ บ้านเมืองที่ดี

**การประชุมการจัดทำแผนการดำเนินงาน**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 และที่ แก้ไขเพิ่มเติม

**ข้อ 12** การประชุมของคณะกรรมการพัฒนาท้องถิ่น คณะกรรมการสนับสนุนการจัดทำ

แผนพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น คณะอนุกรรมการ และคณะทำงาน ต้องมี กรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด แล้วแต่กรณีจึงจะเป็นองค์ประชุม

ให้ประธานกรรมการเป็นประธานในที่ประชุม ถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งเป็นประธานในที่ประชุม

การวินิจฉัยชี้ขาดของการประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด ทั้งนี้ องค์กรปกครองส่วนท้องถิ่นดำเนินการตาม 8. อำนาจหน้าที่การจัดทำแผนการดำเนินงาน และ 9. การประชุมการจัดทำแผนการดำเนินงาน โดยให้นำแนวทางปฏิบัติมาใช้ตามหนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 และหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565

**หลักการและเหตุผล**

เทศบาลตำบลบ้านสิงห์ มีอำนาจตามมาตรา 50 และมาตรา 51 แห่งพระราชบัญญัติเทศบาล พ.ศ. 2549 และที่แก้ไขเพิ่มเติม มาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์ปกครองส่วนท้องถิ่น พ.ศ. 2542 และที่แก้ไขเพิ่มเติม ประกาศคณะกรรมการกระจายอำนาจให้แก่องค์กรปกครองส่วนท้องถิ่น เรื่องแผนการกระจายอำนาจให้แก่องค์กรปกครองส่วนท้องถิ่น พ.ศ. 2543 และประกาศคณะกรรมการกระจายอำนาจให้แก่องค์กรปกครองส่วนท้องถิ่น ฉบับต่างๆ ที่กำหนดเทศบาลตำบลบ้านสิงห์ มีหน้าที่และอำนาจในการจัดทำระบบบริการสาธารณะและกิจกรรมสาธารณะ และมีหน้าที่ต้องปฏิบัติตามระเบียบกระทรวงมหาดไทยกำหนดไว้ เช่น ระเบียบกระทรวงมหาดไทย ว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม ระเบียบกระทรวงมหาดไทย ว่าด้วยรายจ่ายเกี่ยวกับทุนการศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ.2561 ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4 ) พ.ศ. 2561 ระเบียบกระทรวงมหาดไทย ว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสิรมกีฬาและการแข่งขันกีฬาขององค์กรปกครองส่วนท้องถิ่น พ.ศ.2564 ระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2566 เป็นต้นไป

แผนการดำเนินงาน ประจำปีงบประมาณ พ.ศ.2568 ของเทศบาลตำบลบ้านสิงห์ เป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ทั้งหมดขององค์ปกครองส่วนท้องถิ่น ประจำปีงบประมาณ พ.ศ. 2568 โดยมีจุดมุ่งหมายเพื่อแสดงถึงความสัมพันธ์กับการพัฒนาที่สอดคล้องเชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ของเทศบาลตำบลบ้านสิงห์ ประจำปีงบประมาณ พ.ศ.2568 เพื่อให้เป็นแนวทางในการดำเนินงานในปีงบประมาณของเทศบาลตำบลบ้านสิงห์ ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการมีการประสานบูรณาการการทำงานกับหน่วยงานราชการ รัฐวิสาหกิจ และหน่วยงานภายในอันได้แก่ สำนัก กอง ฝ่ายต่างๆ ของเทศบาลตำบลบ้านสิงห์ ในแผนการดำเนินงานไว้อย่างชัดเจน

นายกเทศมนตรีตำบลบ้านสิงห์ ประกาศใช้แผนการดำเนินงาน ประจำปีงบประมาณ พ.ศ. 2568 เป็นเครื่องมือสำคัญในการบริหารและควบคุมการดำเนินงานของเทศบาลตำบลบ้านสิงห์ เป็นไปอย่างเหมาะสมและมีประสิทธิภาพ มีความสอดคล้องกับการดำเนินการตามพระราชบัญญัติอการจัดซื้อจัดจ้างและการบริหารพัสดุภาครัฐ พ.ศ.2560 ต่อไป